Document ID: /roh_data/filtered/fineweb-2-filterrobots_roh.jsonl.gz/8138

Ils 65 nov elegids parlamentaris èn vegnids en contact il venderdi per l'emprima giada cun lur nova plazza da lavur en Chasa federala.
Per mai è quai in siemi d'uffanza. Sco pitschna buoba er'jau savens sin la plazza federala ed guardava sin questa chasa imposanta. Ed uss sun jau qua e fatsch politica en questa chasa.
Propi serius vegni per els lura ils 2 da december, cura che la nova legislatura cumenza cun la sessiun d'enviern.
Il mument, cura che jau hai vis la sala cun il purtret davantvart è stà fitg emoziunal.
Uss han ils novs commembers e las novas commembras survegnì diversas infurmaziuns davart l'infrastructura da la Chasa federala, la segirezza ed er infurmaziuns davart indemnisaziuns. Ed els han pudì prender plaz provisoricamain en lur sezs en il parlament.
L'introducziun è stada ok, dentant jau vi uss ch'i va liber cun la politica en il parlament.
RR novitads 15:00